דרך המלך (סדרת טלוויזיה)
פרקים > עונה 2

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 7 | 1 | "Episode 1" | רוג'דה סקרסוז | ליסה אמבירן | 1 בנובמבר 2022 |
סימון פוגש את מרקוס, חבר לעבודה של שרה. שרה מקבלת מלגה לפנימייה בהילרסקה. במהלך חגיגות חניכת הבית שלה בפנימייה, היא שותה אלכוהול ומציתה אש. סימון מבקש ממרקוס שיסיע אותו לפנימייה כדי לעזור לה. סימון מגיע ונתקל בווילהלם, שרואה אותו נוסע משם עם מרקוס. וילהלם סוחט מאוגוסט טובות שונות שיביכו אותו מול חבריו לשכבה, בתמורה לכך שלא יחשוף את היותו מדליף הסרטון של וילהלם וסימון. אוגוסט מניח ששרה סיפרה לווילהלם על בגידתו של אוגוסט בו, בעוד שלמעשה הוא גילה על כך מפליס. וילהלם לא מספר לאלכסנדר, שהוחזר לבית הספר באותה עת, על כך שהיה בין אלה שהובילו להשעייתו מבית הספר בסמסטר הקודם. שרה מתמודדת עם עניינים כספיים במזנון בית הספר היקר, ומסתירה זאת מחברותיה. וילהלם רואה סרטון שהועלה לרשת חברתית שבו נראים סימון ומרקוס שרים קריוקי יחד. וילהלם מתקשר בכעס לאמו, המלכה, ומתרעם על כך שנכפה עליו להסתיר את הקשר שלו עם סימון ועל כך שמתקבלות החלטות מאחורי גבו, והודיע כי יפסיק למלא את חובותיו המלכותיות.
| 8 | 2 | "Episode 2" | רוג'דה סקרסוז | ליסה אמבירן, פיה גראדוואל | 1 בנובמבר 2022 |
שרה חוגגת יום הולדת, ומקבלת מחברותיה לפנימייה מכנסי רכיבה יקרים; בתחילה היא מסרבת לקבל את המתנה אך הן מסבירות לה בתגובה שהן נוהגות לקנות מתנה משותפת ביום ההולדת של כל אחת. באותו יום שרה מקבלת מסימון ומאמה זוג אחר, זול יותר, של מכנסי רכיבה; היא מציעה להם להחזיר אותו לחנות. וילהלם מעלה הצעה בפני שאר תלמידי השנה השלישית בפנימייה, לפיה עליהם להדיח את אוגוסט מתפקידו כפרפקט, היקר לו מאוד באופן אישי. המלכה פוקדת להוציא את וילהלם מהילרסקה. וילהלם מתנגד ונאבק פיזית בשומרים המנסים לקחת אותו, וכדור השלג שבחדרו, אותו קיבל מאחיו המנוח אריק, נשבר. המלכה מסבירה כי בני המלוכה חייבים לשמור על סודיות בכל הנוגע למערכות היחסים שלהם, אך ציינה בנוסף שאם וילהלם יבחר להיות בן האצולה ההומוסקסואל המוצהר הראשון לבית ברנדוט, ניתן יהיה לדון בכך רק כשיהיה בן 18. המלכה מתעקשת שווילהלם יגיע לפגישות עם מטפל, בעוד שבתגובה הוא דורש לשחרר ממנו את יחידת האבטחה שסובבת אותו. ניסיונותיו של סימון להשאיר את וילהלם בהילרסקה על ידי פניות למנהלת הפנימייה עולים בתוהו. סימון מסרב שנית להיות הסוד של וילהלם. סימון יוצא עם מרקוס לדייט נוסף, והשניים מתנשקים. שרה מגלה את התכתבותם של וילהלם ופליס בנושא הדלפת הסרטון על ידי אוגוסט, ומספרת זאת לאוגוסט. שרה מספרת לאוגוסט שהיא רוצה לשכב איתו, לתדהמתו המוחלטת. פליס ווילהלם הולכים יחד לשחק בציד יוני חימר במטווח הירי, אך מתגלה שמרקוס הוא הזורק; בכל אותה עת, קנאתו של וילהלם במרקוס גוברת. וילהלם עוזר לסימון לשמור על המלגה שלו בהילרסקה על ידי שרימה איתו יחד בתחרות ריצה ממנה העפילו המובילים לנבחרת החתירה. אוגוסט מקבל בהודעה קולית הזמנה לארמון המלכותי.
| 9 | 3 | "Episode 3" | כריסטינה הומלה | ליסה אמבירן, סופי פורסמן, טובה פורסמן | 1 בנובמבר 2022 |
אוגוסט מתייעץ עם עורך דין (אביו החורג). וילהלם נפתח בפני המטפל שלו. וילהלם וסימון עובדים יחד על פרויקט לבית הספר. סימון מספר לווילהלם שהוא לא במערכת יחסים עם מרקוס. וילהלם וסימון מתחרים בתחרות חתירה, אך הנבחרת שלהם מפסידה. מרקוס מגיע לעודד את סימון בתחרות, ובסופה מתנשק איתו, לעיני וילהלם הנסער. וינסנט, מחליפו של אוגוסט כפרפקט וכקפטן הנבחרת, נהיה רודני יותר ויותר. המלכה ממנה בחשאי את אוגוסט להיות השני בסדר הירושה לכתר, אחרי וילהלם, ומבקשת ממנו להתכונן לשאת נאום בטקס יום השנה של הילרסקה, במקרה שווילהלם לא יישא אותו. וילהלם ופליס מתנשקים, ומתגלים לפתע יחדיו על ידי הנרי, חברם לפנימייה.
| 10 | 4 | "Episode 4" | כריסטינה הומלה | ליסה אמבירן | 1 בנובמבר 2022 |
הידיעה על נשיקתם של וילהלם ופליס מתפשטת – הבנים בבית הספר צוחקים על כך, ופליס מתמודדת עם האשמות הטוענות כי היא "גולד דיגרית" (רודפת בצע). סימון ווילהלם רבים. וילהלם ופליס מתפייסים. התלמידים מתכוננים לקראת יום ולנטינוס הקדוש, בין השאר במנהגים כמו כתיבת מכתבים עם שיר ששולחים הבנים באופן אנונימי לבנות שהם מחבבים, המגיעים לשיאם בנשף בסגנון המאה ה-17. סימון מציע למרקוס שיבוא יחד איתו לנשף, אך הוא מסרב. בית המלוכה פונה לאוגוסט בנוגע לכוונותיהם לתכנן את עשר השנים הבאות שלו, החל בשירותו הצבאי. אוגוסט מגלה לשרה את דבר מקומו כגיבוי של וילהלם. אוגוסט מציע לשרה שתבוא איתו לנשף, אך היא מסרבת מחשש לתגובתה של פליס. שרה דוחה לבסוף גם את הצעתו של וילהלם שילכו יחד כחברים, משום שכל חברותיה הולכות יחד. אוגוסט מספר לאלכסנדר שווילהלם היה אחראי להשעייתו בשל עניין הסמים. מקרוס לוקח את סימון לנשף, אך דעתו של סימון מוסחת כשהוא רואה את וילהלם. וילהלם מדבר עם מרקוס ומשלים איתו, אך עד מהרה, כשסימון יוצא החוצה והולך אחרי וילהלם, השניים מתקרבים ובסופו של דבר מתנשקים נשיקה סוערת. בהשפעת הנשיקה, סימון מעניק הופעת בכורה נשגבת של שיר הסולו החדש שלו, בפני התלמידים המאושרים.
| 11 | 5 | "Episode 5" | ליסה פרזנה | ליסה אמבירן, סופי פורסמן, טובה פורסמן | 1 בנובמבר 2022 |
יועצה של המלכה יאן אולף מתעקש שגרסתו המסורתית של המנון בית הספר תושר בטקס יום השנה של הילרסקה, כדי למנוע מצב שבו ביצוע הסולו של סימון יגרור תשומת לב למערכת היחסים שבינו לבין סימון. וילהלם מספר לסימון שאוגוסט הדליף את הסרטון האינטימי של שניהם. המלכה מסבירה לווילהלם שאם לא יישא את הנאום, אוגוסט יעשה זאת, ולמעשה מגלה לו שהוא משמש כמחליף שלו. הוריה של פליס מחליטים לבסוף על מכירתו של הסוס שלה, רוסו, למורת רוחה של שרה, שהייתה קשורה אליו מאוד. וילהלם מסביר לסימון שאם יגיש תלונה נגד אוגוסט, לא יהיה לו מחליף. עם זאת, סימון מחליט שיש לדווח על אוגוסט למשטרה. וילהלם וסימון מתפייסים.
| 12 | 6 | "Episode 6" | ליסה פרזנה | ליסה אמבירן | 1 בנובמבר 2022 |
סימון נפרד ממרקוס. אוגוסט משכנע את אלכסנדר לקחת עליו את האשמה בהדלפת הסרטון, ואמר לו שאם סימון ילך להתלונן עליו למשטרה, הוא יחשוף את העובדה שסימון מכר לו תרופות. שרה מודה בפני פליס כי היא נמצאת במערכת יחסים עם אוגוסט, ובתגובה היא זועמת עליה. עימות מילולי מביא את וילהלם לאיים ברובה על אוגוסט, ובתגובה את שרה לחשוף כי היא הייתה זו שסיפרה לאוגוסט שסימון מתכוון ללכת למשטרה. סימון מחליט לא ללכת למשטרה, כדי לחסוך מאמו את המבוכה. אוגוסט קונה את הסוס הישן של פליס, רוסו, כמתנה לשרה, אך שרה עוזבת אותו. לפני טקס יום השנה של בית הספר, סימון מספר לווילהלם שהוא אוהב אותו. במהלך הטקס, וילהלם נושא את הנאום, ובאמצע מתחיל לדבר מעומק ליבו על החשיבות שבפתיחות ובהימנעות משמירת סודות, ומתוודה לעיני הקהל כי הוא היה האדם שהופיע בסרטון. שרה מדווחת על אוגוסט למשטרה.